Köidikud

Köidikud, kütked, kammitsad või ahelad (sanskriti keeles संयोजना, saṃyojana, paali keeles samyojana) on budismis vaimsed tegurid, mis seovad olendeid sansaarasse ja jätkuvasse ringkäiku kannatustes. Paali kaanonis leidub mitmeid sellekohaseid õpetusi ja loetelusid. Sutta Pitakas esineb enamasti loetelu kümnest köidikust: isekus (paali keeles sakkāya-diṭṭhi) ei lase näha kõiki olendeid samal viisil, kahtlus (vicikicchā) ei lase midagi usaldada, kombed (sīlabbata-parāmāsa) ei lase mõista tegelikkust, ihad (kāmacchando) seovad ajutise ja mööduvaga, pahatahtlikkus (vyāpādo) seob samuti ajutise ja mööduvaga, olemine (rūparāgo) kammitseb olemisse, olematus (arūparāgo) kammitseb olematusse, uhkus (māna) aheldab üleolekusse, rahutus (uddhacca) seob rahulolematusse, rumalus (avijjā) ei lase millestki aru saada. Saṅgīti Sutta (DN 33) ja Dhammasaṅgaṇi (Dhs. 1002-1006) loetlevad kolm köidikut: enese tähtsustamine, kahtlemine, kiindumine rituaalidesse. Voogu astunud ja ükskordnaasjad on neist köidikutest vabanenud. Abhidhammapiṭakas ja selle kommentaarides on järgmine loetelu kümnest köidikust: himu (kāma-rāga) viha (paṭigha) uhkus (māna) vaated (diṭṭhi) kahtlus (vicikicchā) kombed (sīlabbata-parāmāsa) olemine (bhava-rāga) kadedus (issā) ahnus (macchariya) rumalus (avijjā). Kommentaarides märgitakse, et vaadetest ja kommetest kinni pidamine, kahtlustused, kadedus ja ahnus lahkuvad juba virgumise esimesel astmel ehk voogu astunu (sotāpatti) tasemel; himu ja viha eemalduvad üldiselt teisel astmel, ükskordnaasja (sakadāgāmitā) tasemel ning kolmandal, mittenaasja (anāgāmitā) tasemel kaovad neist ka viimased jäljed. Neljandal ja lõplikul, arhandi (arahatta) tasemel pole enam ka uhkust, iha olemise järele ega rumalust. Sutta Pitakas leidub ka loetelu kaheksast igapäevases elus ette tulevast kütkest või takistusest: tapmine (pāṇātipāto), varastamine (adinnādānaṃ), valetamine ('musāvādo), laim (pisunā), ahnus (giddhilobho), põlgus (nindāroso), vihkamine (kodhūpāyāso), edevus (atimāno). Meeleplekk Viis takistust Kolm meelemürki Skandha (isiksuse moodustajad) Isikupõhine vaade Trilakṣaṇa (olemasolu tunnused) Sõltuvuslik tekkimine Ida mõtteloo leksikon: Ahelad[1] Khuddaka Nikaya, Itivuttaka 1.15 SN 35.232 SN 45.179-180. - Bodhi, Bhikkhu, 2000. The Connected Discourses of the Buddha: A Translation of the Samyutta Nikaya. Somerville, MA: Wisdom Publications. ISBN 0-86171-331-1. pp. 1565-66. Ida mõtteloo leksikon: Ise[2] Ida mõtteloo leksikon: Vaade [3] MN 6 ja MN 22. Dhammasaṅgaṇi (Dhs. 1113-34), Khuddaka-nikāya Culla Niddesa (Nd2 656, 1463) Rhys Davids & Stede (1921-25), p. 656, "Saŋyojana" entry references Cula Niddesa 657, 1463, and Dhamma Sangani 1113. In fact, an entire chapter of the Dhamma Sangani is devoted to the fetters (book III, ch. V, Dhs. 1113-34), see also Rhys Davids (1900), pp. 297-303. (Rhys Davids, 1900, p. 297, provides the following English translations for these Pali terms: "sensuality, repulsion, conceit, speculative opinion, perplexity, the contagion of mere rule and ritual, the passion for renewed existence, envy, meanness, ignorance.") In post-canonical texts, this list can also be found in Buddhaghosa's commentary (in the Papañcasudani) to the Satipatthana Sutta's section regarding the six sense bases and the fetters (Soma, 1998). MN 54. Ñāamoli & Bodhi (2001), pp. 467-469, and [4] https://web.archive.org/web/20101102225156/http://metta.lk/tipitaka/2Sutta-Pitaka/2Majjhima-Nikaya/Majjhima2/054-potaliya-e1.html. Käesolevas artiklis on kasutatud "Ida mõtteloo leksikoni" materjale.